ddrg/super_eurlex huggingface dataset:
Oficiālais Vēstnesis L 093 , 07/04/1987 Lpp. 0011 - 0014

Speciālizdevums somu valodā: Nodaļa 3 Sējums 23 Lpp. 0085

Speciālizdevums zviedru valodā: Nodaļa 3 Sējums 23 Lpp. 0085



Komisijas Lēmums (1987. gada 24. marts), ar ko nosaka sabiedrības veselības sertifikāta paraugu gaļas produktiem no Argentīnas, Brazīlijas un Urugvajas (87/221/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1976. gada 21. augusta Direktīvu 77/99/EEK par veselības problēmām, kas ietekmē Kopienas iekšējo tirdzniecību ar gaļas produktiem [1], kurā jaunākie grozījumi izdarīti ar Regulu (EEK) Nr. 3768/85 [2], un jo īpaši tās 17. pantu, tā kā saskaņā ar Direktīvas 77/99/EEK 17. pantu Komisijai jāizstrādā tāda sabiedrības veselības sertifikāta paraugs, kas ir klāt gaļas produktiem, kad tos ieved Kopienā, un tajā pašā laikā tai jāpieņem to trešo valstu uzņēmumu saraksts, kuri apstiprināti šo produktu ievešanai Kopienā; tā kā šis lēmums jāpiemēro, līdz tiek ieviests pilnīgs Kopienas režīms attiecībā uz gaļas produktu ievešanu no trešām valstīm; tā kā tāpēc saskaņā ar Līguma vispārīgajiem noteikumiem uz gaļas produktu ievedumiem no trešām valstīm joprojām attiecas pārējie veterinārie noteikumi, jo īpaši saistībā ar dzīvnieku veselību; tā kā šā lēmuma pamatā ir spēkā esošie Kopienas noteikumi, tāpēc tas būs jāpārskata, tiklīdz minētie noteikumi būs papildināti; tā kā šā lēmuma pamatā ir pārbaudes, kas veiktas uz vietas Argentīnā, Brazīlijā un Urugvajā; tā kā sakarā ar šīm pārbaudēm pašlaik jāņem vērā tikai pilnībā termiski apstrādāta,konservēta liellopu gaļa un saldēta, termiski apstrādāta liellopu gaļa, kas apstrādāta tā, ka vidū tā tikusi karsēta vismaz līdz 80°C, no uzņēmumiem, kuriem atļauts to izvest uz Kopienu; tā kā līdz šim dalībvalstu un Komisijas veterinārie eksperti veikuši pārbaudes uz vietas Argentīnā, Urugvajā un Brazīlijā; tā kā ar Komisijas Lēmumu 86/472/EEK [3] sanitārā sertifikāta paraugs jau izstrādāts gaļas produktiem no Argentīnas un Urugvajas; tā kā vienoto paraugu, kas iekļauts šā lēmuma pielikumā, var pieņemt minētajām trijām valstīm; tā kā tāpēc jāatceļ Lēmums 86/472/EEK; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Šā lēmuma pielikumā iekļauts paraugs sabiedrības veselības sertifikātam, kam jābūt klāt gaļas produktiem no Argentīnas, Brazīlijas un Urugvajas. 2. pants Šo lēmumu pārskata, kad pieņem jaunus noteikumus, kas piemērojami trešām valstīm attiecībā uz šiem produktiem. 3. pants Ar šo atceļ Lēmumu 86/472/EEK. 4. pants Šis lēmums ir adresēts dalībvalstīm. Briselē, 1987. gada 24. martā Komisijas vārdā — priekšsēdētāja vietnieks Frans Andriessen [1] OV L 26, 31.1.1977., 85. lpp. [2] OV L 362, 31.12.1985., 8. lpp. [3] OV L 279, 30.9.1986., 50. lpp. -------------------------------------------------- PIELIKUMS +++++ TIFF +++++ +++++ TIFF +++++ --------------------------------------------------
Oficiālais Vēstnesis L 051 , 20/02/1987 Lpp. 0041 - 0042

Speciālizdevums somu valodā: Nodaļa 3 Sējums 22 Lpp. 0215

Speciālizdevums zviedru valodā: Nodaļa 3 Sējums 22 Lpp. 0215



Komisijas Lēmums (1987. gada 19. janvāris) par to Čīles uzņēmumu sarakstu, kas ir apstiprināti svaigas gaļas ievešanai Kopienā (87/124/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, ievedot liellopus, cūkas un svaigu gaļu no trešām valstīm [1], kurā jaunākie grozījumi izdarīti ar Direktīvu 86/469/EEK [2], un jo īpaši tās 4. panta 1. punktu un 18. panta 1. punktu, tā kā trešo valstu uzņēmumiem var atļaut izvest uz Kopienu svaigu gaļu tikai tad, ja tie atbilst vispārējiem un īpašiem nosacījumiem, kas minēti Direktīvā 72/462/EEK; tā kā pēc pirmās apskates neviens uzņēmums Čīlē netika atzīts par apmierinošu; tā kā jaunā pārbaudē, kas tika veikta atbilstīgi 5. pantam Direktīvā 72/462/EEK un 2. panta 1. punktam Komisijas 1986. gada 11. septembra Lēmumā 86/474/EEK par pārbaužu uz vietas veikšanu attiecībā uz liellopu, cūku un svaigas gaļas ievešanu no trešām valstīm [3], ir atklājies, ka higiēnas standarts vienā uzņēmumā ir paaugstināts un tādējādi uzskatāms par apmierinošu; tā kā šo uzņēmumu šādos apstākļos var iekļaut to uzņēmumu sarakstā, kuriem ir atļauts eksports uz Kopienu; tā kā svaigas gaļas ievešanai no pielikumā norādītā uzņēmuma joprojām piemēro citur izstrādātus noteikumus un vispārējos Līguma noteikumus; tā kā jo īpaši uz atsevišķu gaļas kategoriju, piemēram, gaļas, kas satur dažu vielu atliekas, ievešanu no trešām valstīm un nosūtīšanu uz citām dalībvalstīm attiecas saskaņoti Kopienas noteikumi, kuri joprojām nav pilnībā ieviesti; tā kā šajā lēmumā noteiktie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants 1. Ar šo pielikumā minētajam Čīles uzņēmumam ir atļauts ievest Kopienā svaigu gaļu atbilstīgi minētā pielikuma noteikumiem. 2. Ievešanai no pielikumā minētajiem uzņēmumiem joprojām piemēro citur izstrādātus Kopienas veterināros noteikumus. 2. pants Dalībvalstis aizliedz svaigas gaļas ievešanu no uzņēmumiem, kas nav minēti pielikumā. 3. pants Šo lēmumu piemēro no 1987. gada 15. janvāra. 4. pants Šis lēmums ir adresēts dalībvalstīm. Briselē, 1987. gada 19. janvārī Komisijas vārdā — priekšsēdētāja vietnieks Frans Andriessen [1] OV L 302, 31.12.1972., 28. lpp. [2] OV L 275, 26.9.1986., 36. lpp. [3] OV L 279, 30.9.1986., 55. lpp. -------------------------------------------------- PIELIKUMS UZŅĒMUMU SARAKSTS Apstiprinājuma nr. | Uzņēmums | Adrese | AITU GAĻA Kautuve 1 | Frigorífico Cuerilán, SA | Punta Arenas | --------------------------------------------------
Oficiālais Vēstnesis L 121 , 07/05/1983 Lpp. 0031 - 0031

Speciālizdevums somu valodā: Nodaļa 3 Sējums 16 Lpp. 0098

Speciālizdevums spāņu valodā: Nodaļa 03 Sējums 27 Lpp. 0182

Speciālizdevums zviedru valodā: Nodaļa 3 Sējums 16 Lpp. 0098

Speciālizdevums portugāļu valodā Nodaļa 03 Sējums 27 Lpp. 0182



Komisijas Lēmums (1983. gada 22. aprīlis) par valsts plānu klasiskā cūku mēra izskaušanai piemērošanas uzraudzību (83/222/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Direktīvu 80/1095/EEK, ar kuru izstrādāti nosacījumi, lai Kopienā izskaustu klasisko cūku mēri un nepieļautu saslimšanu ar to [1], un jo īpaši tās 5. pantu, ņemot vērā Padomes 1980. gada 11. novembra Lēmumu 80/1096/EEK par Kopienas finansiālajiem pasākumiem klasiskā cūku mēra izskaušanai [2], un jo īpaši tā 5. panta 4. punktu, tā kā, lai uzlabotu lopu veselības stāvokli Kopienā un veicinātu tirdzniecību, Padome ar Direktīvu 80/1095/EEK un Lēmumu 80/1096/EEK ir ieviesusi kopēju pasākumu klasiskā cūku mēra izskaušanai; tā kā Direktīvas 80/1095/EEK 5. pants un Lēmuma 80/1096/EEK 5. panta 4. punkts paredz regulāras pārbaudes uz vietas, lai no veterinārā viedokļa pārbaudītu, vai tiek piemēroti valsts plāni klasiskā cūku mēra izskaušanai; tā kā, lai ieviestu šos noteikumus, jānosaka procedūra šo pārbaužu veikšanai; tā kā Pastāvīgā veterinārijas komiteja jāinformē par uz vietas veikto pārbaužu rezultātiem; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lai no veterinārā viedokļa pārbaudītu, vai tiek piemēroti valsts plāni klasiskā cūku mēra izskaušanai, pirmo reizi pārbaudes uz vietas veic katrā attiecīgajā dalībvalstī līdz 1983. gada 1. jūlijam un pēc tam katru gadu visu kopējā pasākuma periodu. 2. pants 1. Katrā atsevišķā gadījumā Komisija nosaka ekspertus, kas ir atbildīgi par 1. pantā minēto pārbaužu veikšanu uz vietas. 2. Dalībvalstīm sniedz informāciju par pārbaudēm uz vietas 30 dienas iepriekš, lai tās varētu sniegt nepieciešamo palīdzību, kā noteikts Direktīvas 80/1095/EEK 5. pantā un Lēmuma 80/1096/EEK 5. panta 4. punktā. 3. Veicot pārbaudes, izraudzītie eksperti apmeklē centrālās vai reģionālās iestādes, kas ir atbildīgas par izskaušanas plānu ieviešanu. Vajadzības gadījumā tie pēc pašu pieprasījuma var apmeklēt jebkuru ganāmpulku, kautuvi, uzpircēju noliktavu, laboratoriju vai citu atbilstošu vietu vai iestādi. 3. pants Ziņojumus, kurus izveido pēc 1. pantā minēto pārbaužu veikšanas uz vietas, nosūta Pastāvīgajai veterinārijas komitejai. 4. pants Šis lēmums ir adresēts dalībvalstīm. Briselē, 1983. gada 22. aprīlī Komisijas vārdā — Komisijas loceklis Poul Dalsager [1] OV L 325, 1.12.1980., 1. lpp. [2] OV L 325, 1.12.1980., 5. lpp. --------------------------------------------------
Oficiālais Vēstnesis L 210 , 19/07/1982 Lpp. 0010 - 0022

Speciālizdevums somu valodā: Nodaļa 15 Sējums 4 Lpp. 0010

Speciālizdevums spāņu valodā: Nodaļa 15 Sējums 3 Lpp. 0215

Speciālizdevums zviedru valodā: Nodaļa 15 Sējums 4 Lpp. 0010

Speciālizdevums portugāļu valodā Nodaļa 15 Sējums 3 Lpp. 0215



Padomes Lēmums (1982. gada 24. jūnijs), ar ko noslēdz Konvenciju par migrējošo savvaļas dzīvnieku sugu aizsardzību (82/461/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, jo īpaši tā 235. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], ņemot vērā Ekonomikas un sociālo lietu komitejas atzinumu [2], tā kā Eiropas Kopienas rīcības programma vides jomā tika pieņemta ar 1973. gada 22. novembra Deklarāciju [3], un papildināta ar 1977. gada 17. maija rezolūciju [4]; tā kā vides politikas mērķis Kopienā, kā definēts šajos tiesību aktos, ir uzlabot dzīves kvalitāti un aizsargāt vidi; tā kā Padome ir pieņēmusi Direktīvu 79/409/EEK par savvaļas putnu aizsardzību [5]; tā kā Kopiena piedalījās sarunās par Konvencijas par migrējošo savvaļas dzīvnieku sugu aizsardzību noslēgšanu; tā kā Kopienas noslēgtā Konvencija ir vajadzīga, lai Kopiena varētu vest sarunas un noslēgt reģionālos nolīgumus, kas paredzēti minētajā Konvencijā, ciktāl tādi nolīgumi ir saskaņā ar ekskluzīvām pilnvarām, kas Kopienai piešķirtas ar Direktīvu 79/409/EEK; tā kā Kopienas noslēgtā Konvencija neiekļauj Kopienas ekskluzīvo pilnvaru paplašināšanu, neierobežojot nevienu juridisko aktu, ko Kopiena var pieņemt vēlāk; tā kā ņemot vērā Grenlandes īpašo dabas situāciju un tās iedzīvotāju dzīves apstākļus, šī Konvencija neattiecas uz Grenlandi, IR PIEŅĒMUSI ŠO LĒMUMU. 1. pants Ar šo Eiropas Ekonomikas kopienas vārdā apstiprina Konvencija par migrējošo savvaļas dzīvnieku sugu aizsardzību. Konvencijas teksts ir pievienots šim lēmumam. 2. pants Padomes priekšsēdētājs deponē pievienošanās dokumentu, kā paredzēts Konvencijas XVII pantā, teritorijām, uz kurām attiecas Eiropas Kopienas dibināšanas līgums atbilstīgi nosacījumiem, kas noteikti līgumā, izņemot Grenlandi. Luksemburgā, 1982. gada 24. jūnijā Padomes vārdā — priekšsēdētājs F. Aerts [1] OV C 327, 14.12.1981., 95. lpp. [2] OV C 300, 18.11.1980., 15. lpp. [3] OV C 112, 20.12.1973., 1. lpp. [4] OV C 139, 13.6.1977., 1. lpp. [5] OV L 103, 25.4.1979., 1. lpp. --------------------------------------------------
Oficiālais Vēstnesis L 237 , 22/08/1981 Lpp. 0033 - 0033

Speciālizdevums spāņu valodā: Nodaļa 03 Sējums 23 Lpp. 0052

Speciālizdevums portugāļu valodā Nodaļa 03 Sējums 23 Lpp. 0052



Komisijas Lēmums (1981. gada 28. jūlijs), ar ko groza Lēmumus 80/790/EEK, 80/799/EEK, 80/800/EEK, 80/801/EEK, 80/804/EEK un 80/805/EEK, kas attiecas uz dzīvnieku veselības nosacījumiem un veterināro sertifikāciju attiecībā uz svaigas gaļas importu attiecīgi no Somijas, Zviedrijas, Norvēģijas, Austrālijas, Kanādas un Jaunzēlandes (81/662/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, ievedot liellopus, cūkas un svaigu gaļu no trešām valstīm [1], kurā jaunākie grozījumi izdarīti ar Direktīvu 77/98/EEK [2], un jo īpaši tās 16. pantu, tā kā Komisijas 1980. gada 25. jūlija Lēmumos 80/790/EEK, 80/799/EEK, 80/800/EEK, 80/801/EEK, 80/804/EEK un 80/805/EEK attiecībā uz dzīvnieku veselības nosacījumiem un veterināro sertifikāciju attiecībā uz svaigas gaļas importu attiecīgi no Somijas [3], Zviedrijas [4], Norvēģijas [5], Austrālijas [6], Kanādas [7] un Jaunzēlandes [8] ir noteikti veselības sertifikātu paraugi, kas jāpievieno svaigas gaļas sūtījumiem; tā kā attiecībā uz cūku, aitu un kazu brucelozi nepieciešams modificēt veselības apliecinājuma formulējumu, lai to saskaņotu ar Kopienas noteikumiem, kas ir jau pieņemti attiecībā uz citām trešām valstīm; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Ar šo groza Lēmumu 80/790/EEK, 80/799/EEK, 80/800/EEK, 80/801/EEK, 80/804/EEK un 80/805/EEK pielikumus, aizstājot IV daļas (Veselības apliecinājums) otro un trešo ievilkumu (trešo un ceturto — Lēmumā 80/804/EEK) ar šādiem: "— attiecībā uz svaigu cūkgaļu — dzīvniekiem, kas nav no tādām saimniecībām, uz kurām dzīvnieku veselības dēļ iepriekšējās sešas nedēļas attiecās aizliegums cūku brucelozes uzliesmojuma rezultātā, — attiecībā uz svaigu aitas un kazas gaļu — dzīvniekiem, kas nav no tādām saimniecībām, uz kurām dzīvnieku veselības dēļ iepriekšējās sešas nedēļas attiecās aizliegums aitu vai kazu brucelozes uzliesmojuma rezultātā." 2. pants Šo lēmumu piemēro ne vēlāk kā 1982. gada 1. janvārī. 3. pants Šis lēmums ir adresēts dalībvalstīm. Briselē, 1981. gada 28. jūlijā Komisijas vārdā — priekšsēdētājs Gaston Thorn [1] OV L 302, 31.12.1972., 28. lpp. [2] OV L 26, 31.1.1977., 81. lpp. [3] OV L 233, 4.9.1980., 47. lpp. [4] OV L 234, 5.9.1980., 35. lpp. [5] OV L 234, 5.9.1980., 38. lpp. [6] OV L 234, 5.9.1980., 41. lpp. [7] OV L 236, 9.9.1980., 25. lpp. [8] OV L 236, 9.9.1980., 28. lpp. --------------------------------------------------
Oficiālais Vēstnesis L 006 , 10/01/1979 Lpp. 0023 - 0023

Speciālizdevums somu valodā: Nodaļa 2 Sējums 2 Lpp. 0135

Speciālizdevums grieķu valodā Nodaļa 02 Sējums 7 Lpp. 0030

Speciālizdevums zviedru valodā: Nodaļa 2 Sējums 2 Lpp. 0135

Speciālizdevums spāņu valodā: Nodaļa 02 Sējums 5 Lpp. 0138

Speciālizdevums portugāļu valodā Nodaļa 02 Sējums 5 Lpp. 0138



Padomes lēmums (1978. gada 18. decembris), ar ko pieņem Muitas sadarbības padomes 1978. gada 13. jūnija Ieteikumu attiecībā uz grozījumiem Konvencijas par preču klasifikācijas nomenklatūru muitas tarifos XIV panta a) punktā un XVI panta d) punktā (79/6/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, jo īpaši tā 28. un 113. pantu, ņemot vērā Komisijas priekšlikumu, tā kā deviņas dalībvalstis ir līgumslēdzējas puses 1950. gada 15. decembra Briseles Konvencijā par preču klasifikācijas nomenklatūru muitas tarifos; tā kā kopējais muitas tarifs balstās uz šo nomenklatūru; tā kā Muitas sadarbības padome var līgumslēdzējām pusēm ieteikt konvencijas grozījumus; tā kā 1978. gada 13. jūnijā tā ir ieteikusi grozījumus Konvencijas XIV panta a) punktā un XVI panta d) punktā; tā kā atbilstīgi šai konvencijai Beļģijas Ārlietu ministrija paziņo katra ieteiktā grozījuma teksta projektu visām līgumslēdzējām pusēm un visu pārējo parakstītājvalstu vai valstu, kas konvencijai pievienojas, valdībām, un tekstu uzskata par pieņemtu, ja sešu mēnešu laikā no tā paziņošanas neviena līgumslēdzēja puse pret to neiebilst; tā kā, ja nav paziņoti nekādi iebildumi, grozījums stājas spēkā pēc sešiem mēnešiem no šā termiņa beigām; tā kā Beļģijas Ārlietu ministrija 1978. gada 13. jūnija ieteikuma tekstu līgumslēdzējām pusēm ir paziņojusi 1978. gada 30. jūnijā, un tas stājas spēkā no 1978. gada 1. jūlija; tā kā, ja par visu tekstu vai kādu tā daļu nesaņem nekādus iebildumus, ieteikumu uzskatīs par pieņemtu 1978. gada 31. decembrī un tas stāsies spēkā 1979. gada 1. jūlijā; tā kā pret nevienu šā ieteikuma daļu nav nekādu iebildumu, IR PIEŅĒMUSI ŠO LĒMUMU. Vienīgais pants Ar šo piemērošanai no 1979. gada 1. jūlija tiek pieņemts Muitas sadarbības padomes 1978. gada 13. jūnija Ieteikums attiecībā uz grozījumiem Konvencijas par preču klasifikācijas nomenklatūru muitas tarifos XIV panta a) punktā un XVI panta d) punktā. Briselē, 1978. gada 18. decembrī Padomes vārdā — priekšsēdētājs H.-D. Genscher --------------------------------------------------
Oficiālais Vēstnesis 043 , 12/07/1960 Lpp. 0919 - 0920

Speciālizdevums dāņu valodā: Sērija I Nodaļa 1959-1962 Lpp. 0046

Speciālizdevums angļu valodā: Sērija I Nodaļa 1959-1962 Lpp. 0048

Speciālizdevums grieķu valodā Nodaļa 10 Sējums 1 Lpp. 0003

Speciālizdevums spāņu valodā: Nodaļa 10 Sējums 1 Lpp. 0005

Speciālizdevums portugāļu valodā Nodaļa 10 Sējums 1 Lpp. 0005



lēmums par to, kā Līguma noteikumus par kapitāla apriti piemēro Alžīrai un Francijas Aizjūras departamentiem EIROPAS EKONOMIKAS KOPIENAS PADOME, ņemot vērā Līgumu, un jo īpaši tā 227. panta 2. punktu, ņemot vērā Komisijas priekšlikumu, tā kā saskaņā ar 227. panta 2. punkta otro daļu Padomei ir jāizstrādā nosacījumi, atbilstīgi kuriem Alžīrai un Francijas Aizjūras departamentiem piemēro Līguma noteikumus, kas nav minētā panta 2. punkta pirmās daļas noteikumi, un, jo īpaši, noteikumus attiecībā uz kapitālu; tā kā Padomei ir iesniegts direktīvas projekts par kapitāla aprites liberalizāciju, un to ir iesniegusi Komisija atbilstīgi Līguma 69. pantam; tā kā Alžīrā un Francijas Aizjūras departamentos spēkā esošie tiesību akti par kapitāla apriti un īpašie ekonomiskie apstākļi šajās teritorijās, kā arī to sociālās un ekonomiskās attīstības vajadzības ļauj piemērot tām Līguma noteikumus attiecībā uz kapitālu, IR PIEŅĒMUSI ŠO LĒMUMU. 1. pants Alžīrai un Francijas Aizjūras departamentiem piemēro Līguma 67. līdz 73. pantu un 106. panta noteikumus attiecībā uz kapitāla apriti. 2. pants Šis lēmums stājas spēkā 1960. gada 11. maijā. Luksemburgā, 1960. gada 11. maijā Padomes vārdā — ģenerālsekretārs Calmes priekšsēdētājs Eugène Schaus --------------------------------------------------
(7)

Ir jānodrošina, ka tiek novērsta nodokļu apiešanas prakse, taču būtu arī jāizvairās no nelabvēlīgas ietekmes uz mazākiem SU iekšējā tirgū. Tādēļ šī direktīva būtu jāattiecina tikai uz vienībām, kuru atrašanās vieta ir Savienībā un kuras ir daļa no SU grupām vai lielām vietējām grupām, kas sasniedz gada konsolidēto ieņēmumu robežvērtību, kura ir vismaz 750 000 000 EUR. Minētā robežvērtība būtu saderīga ar robežvērtību, ko paredz spēkā esošie starptautiskie nodokļu noteikumi, piemēram, noteikumi par pārskatu sniegšanu par katru valsti, kas izklāstīti Padomes Direktīvā 2011/16/ES (3) un ieviesti ar Padomes Direktīvu (ES) 2016/881 (4). Vienības, uz kurām atteicas šīs direktīvas piemērošanas joma, tiek dēvētas par “sastāvā esošām vienībām”. Atsevišķas vienības būtu jāizslēdz no šīs direktīvas darbības jomas, pamatojoties uz to konkrēto mērķi un statusu. Izslēgtās vienības būtu tādas vienības, kas parasti neveic tirdzniecību vai uzņēmējdarbību un veic darbības vispārējās interesēs, piemēram, kas nodrošina sabiedrības veselības aprūpi un izglītību vai publisko infrastruktūru būvniecības nolūkā, un kas šo iemeslu dēļ nebūtu apliekamas ar nodokli dalībvalstī, kurā ir to atrašanās vieta. Tādēļ no šīs direktīvas darbības jomas ir jāizslēdz valdības struktūrvienības, starptautiskas organizācijas, pensiju fondi un bezpeļņas organizācijas, tostarp organizācijas tādiem mērķiem kā sabiedrības veselība. Starp bezpeļņas organizācijām vajadzētu būt iespējamam iekļaut arī veselības aprūpes apdrošinātājus, kas netiecas gūt peļņu vai negūst peļņu, izņemot valsts veselības aprūpes labā. No šīs direktīvas darbības jomas būtu jāizslēdz arī ieguldījumu fondi un nekustamā īpašuma ieguldījumu instrumentsabiedrības, ja tās atrodas īpašumtiesību ķēdes augšgalā, jo šo vienību gūtie ienākumi tiek aplikti ar nodokļiem to īpašnieku līmenī.
(8)

Lai panāktu, ka bīstamo vielu izmantošana EEI tiek pakāpeniski izbeigta, atbrīvojumiem no noteiktu materiālu vai detaļu izmantojuma ierobežojuma vajadzētu būt tvēruma un ilguma ziņā ierobežotiem; novērtējumā arī secināts, ka, no vienas puses, būtu jāsašaurina atbrīvojuma tvērums, to attiecinot tikai uz sīkāk precizētiem lietojumiem, un, no otras puses, var saīsināt pašreizējā plašā atbrīvojuma termiņu.
(29)

Dalībvalstīm savos tiesību aktos, ar kuriem transponē šo direktīvu, būtu jānosaka, vai kredītu apkalpotājiem, veicot kredītu apkalpošanas darbības, to teritorijā ir atļauts saņemt un turēt līdzekļus no aizņēmējiem. Gadījumos, kad aizņēmēju līdzekļu saņemšana un turēšana ir atļauta dalībvalstī un kredītu apkalpotāji plāno to darīt savas uzņēmējdarbības modeļa ietvaros, būtu jāpiemēro papildu prasības minētajiem kredītu apkalpotājiem, lai novērstu riskus, kas varētu rasties maksātnespējas gadījumos, proti, uzskaites un līdzekļu nošķiršana, kā arī aizņēmēja saistību dzēšanas gadījumos. Ja kredītu apkalpotāja piederības dalībvalsts aizliedz kredītu apkalpotājiem saņemt un turēt līdzekļus no aizņēmējiem, kredītu apkalpotājs nevar to darīt nedz savā piederības dalībvalstī, nedz nevienā uzņēmējā dalībvalstī, pat ja uzņēmēja dalībvalsts atļauj šādu līdzekļu saņemšanu un turēšanu – tas ir tādēļ, ka piederības dalībvalsts kredītu apkalpotājam nav devusi atļauju šādām darbībām. Turpretī, ja piederības dalībvalsts atļauj kredītu apkalpotājiem saņemt un turēt līdzekļus no aizņēmējiem un savos tiesību aktos ietver attiecīgas prasības, kredītu apkalpotājam būtu jāvar saņemt un turēt aizņēmēju līdzekļus savā piederības dalībvalstī, kā arī jebkurā uzņēmējā dalībvalstī, kas arī atļauj saņemt un turēt līdzekļus no aizņēmējiem.
(4)

Iepriekšējais Sudānas zāles botāniskais nosaukums Sorghum sudanense (Piper) Stapf nebija publicēts atbilstoši, tāpēc saskaņā ar International Code of Nomenclature for algae, fungi, and plants noteikumiem, par atbilstošu šīs augu grupas botānisko nosaukumu ir atzīts Sorghum bicolor (L.) Moench subsp. drummondii (Steud.) de Wet ex Davidse Tā kā Sudānas zāles taksonomiskais rangs atbilst sorgo pasugai, sorgo Sorghum bicolor (L.) Moench botāniskais nosaukums saskaņā ar International Code of Nomenclature for algae, fungi, and plants noteikumiem ir pārskatīts un pārdēvēts par Sorghum bicolor (L.) Moench subsp. bicolor.
(6)

Saskaņā ar Eiropas Parlamenta un Padomes Regulu (ES) 2016/679 (5) ir svarīgi, lai maksājumu pakalpojumu sniedzēja pienākums glabāt un sniegt informāciju par pārrobežu maksājumu būtu samērīgs un ietvertu tikai to, kas dalībvalstīm nepieciešams ar PVN saistītas krāpšanas apkarošanai. Turklāt vienīgā informācija par maksātāju, kas būtu jāglabā, ir maksātāja atrašanās vieta. Kas attiecas uz informāciju par maksājuma saņēmēju un pašu maksājumu, maksājumu pakalpojumu sniedzējiem vajadzētu būt pienākumam saglabāt un ziņot nodokļu iestādēm tikai to informāciju, kas minētajām iestādēm ir nepieciešama, lai atklātu iespējamos krāpniekus un veiktu nodokļu kontroles. Tādēļ maksājumu pakalpojumu sniedzējiem būtu jāprasa veikt uzskaiti tikai par tādiem pārrobežu maksājumiem, kas var norādīt uz saimniecisko darbību. Robežvērtības ieviešana, pamatojoties uz maksājumu saņēmēja saņemto maksājumu skaitu kalendārā ceturkšņa laikā, sniegtu norādi par to, vai šie maksājumi tika saņemti saimnieciskās darbības ietvaros, tādējādi izslēdzot maksājumus nekomerciālu iemeslu dēļ. Ja šāda robežvērtība ir sasniegta, būtu piemērojami maksājumu pakalpojumu sniedzēja uzskaites veikšanas un ziņošanas pienākumi.
17)

“liecība, kas sniegta saskaņā ar iecietības programmu” ir uzņēmuma vai fiziskas personas vai to vārdā brīvprātīgi sniegta mutiska vai rakstiska informācija konkurences iestādei vai minētās informācijas transkripcija, kurā aprakstīta minētā uzņēmuma vai fiziskās personas rīcībā esošā informācija par karteli un šā uzņēmuma vai personas loma tajā un kura speciāli sagatavota iesniegšanai attiecīgajā konkurences iestādē, lai saņemtu atbrīvojumu no naudas soda vai naudas soda samazinājumu saskaņā ar iecietības programmu, un kurā nav ietverti pierādījumi, kas pastāv neatkarīgi no izpildes procedūras, neraugoties uz to, vai šī informācija atrodas konkurences iestādes lietas materiālos, proti, iepriekšpastāvējušu informāciju;